**VÁLLALKOZÁSI SZERZŐDÉS TERVEZET**

Amely létrejött egyrészről

**Anarcs Község Önkormányzata**

*Székhely:* 4546 Anarcs, Kossuth u. 30.

*Adószám: …………………………..*

*Számlaszám: …………………………..*

*Képviselő:* Kalinák József János polgármester

mint Megrendelő (a továbbiakban: **Megrendelő**),

másrészről

**…………………………………………………………..**

*Székhely:*

*Adószám:*

*Számlaszám:*

*Képviselő:*

mint Vállalkozó (a továbbiakban: **Vállalkozó)** között alulírott napon és helyen a következő feltételek szerint:

 **1. Előzmények**

1.1. A szerződő felek rögzítik, hogy a megrendelő, mint a közbeszerzésekről szóló 2015. évi CXLlII. törvény (Kbt.) 5. § c*)* pontja szerinti ajánlatkérő a Kbt. 115. § (1) bek. szerinti hirdetmény nélküli, tárgyalás tartás nélküli közbeszerzési eljárástindított Anarcs község belterületén útburkolatok megerősítése tárgyában.

1.2. Az 1.1. pontban meghatározott közbeszerzési eljárásban megrendelő számára a legjobb ár-érték arányú érvényes ajánlatot a vállalkozó tette, akit a megrendelő a közbeszerzési eljárás nyertesévé nyilvánított.

1.3. A felek rögzítik, hogy jelen szerződésüket a fentiekben meghatározott közbeszerzési eljárás eredményeként, az eljárás alapját képező ajánlattételi felhívás, valamint dokumentáció és a vállalkozó által benyújtott ajánlat tartalma szerint kötik meg; melyek jelen szerződés 1. és 2. számú mellékletét képezik.

1. **A szerződés tárgya**

2.1. Megrendelő a közbeszerzési eljárás nyertesétől, a Vállalkozótól megrendeli, Vállalkozó pedig Megrendelő részére vállalja az „Anarcs község belterületén útburkolatok megerősítése*”* tárgyú munkák elvégzését.

2.2. A vállalkozó a tevékenységet a megrendelő érdekének megfelelően, a tárgyi tevékenység végzésére vonatkozó jogszabályok, hatósági és egyéb előírások, etikai normák betartásával köteles teljesíteni, úgy, hogy a megrendelővel, illetve annak megbízottjával (műszaki ellenőrrel) folyamatosan együttműködik.

2.3. A vállalkozó a jelen szerződés teljesítése során köteles betartani különösen, de nem kizárólagosan azépített környezet alakításáról és védelméről szóló 1997. évi LXXVIII. törvényben illetve az építőipari kivitelezési tevékenységről szóló 191/2009 (IX. 15.) Korm. rendeletben foglalt előírásokat és szabályokat. A vállalkozó teljes felelősséggel tartozik a tevékenység megvalósítása során a munkavégzésre vonatkozó, érvényben lévő jogszabályi és hatósági (különösen, de nem kizárólagosan munkavédelmi, környezetvédelmi, biztonsági, vagyonvédelmi, tűzvédelmi) előírások betartásáért.

2.4. A vállalkozó kijelenti, hogy a vállalt munkálatok megvalósításához szükséges, jelen szerződés 1. számú mellékletében szereplő teljes műszaki dokumentációt a szerződés aláírásával egyidejűleg átvette, az abban foglaltakat a jelen szerződés teljesítése során maradéktalanul betartja.

2.5. A szerződő felek a jelen szerződés teljesítése során a jóhiszeműség és a tisztesség követelményeinek megfelelően, egymással teljes körűen együttműködve kötelesek eljárni.

2.6. A megrendelő köteles a munkaterületet munkavégzésre alkalmas állapotban a szerződés aláírásának napján átadni. A vállalkozó köteles a munkaterületet átvenni és a munkát megkezdeni. Ez az időpont tekintendő a vállalkozó részére történő birtokbaadás időpontjának is. A vállalkozó köteles az építési munkaterület munkavégzésre való alkalmasságát megvizsgálni, az esetleges hiányosságokkal kapcsolatos észrevételeit jegyzőkönyvben rögzíteni, és ebben a megrendelő figyelmét a hiányosságok megszüntetésére felhívni, a munkaterület átvételét követően.

2.7. A vállalkozó kijelenti és szavatolja, hogy a jelen szerződés teljesítéséhez szükséges tapasztalattal, szakértelemmel, képesítéssel rendelkezik, továbbá rendelkezik a jelen szerződés tárgyát képező munkálatok végzéséhez szükséges engedélyekkel.

**2.8. Építtető: Anarcs Község Önkormányzata**

Székhely: 4546 Anarcs, Kossuth u. 30.

Képviseli: Kalinák József János polgármester

**3. Teljesítési határidő**

3.1. A teljesítés véghatárideje 2018. november 15. A Vállalkozó határidő lejárta előtt is jogosult teljesíteni.

3.2. A teljesítést a munka műszaki tartalma alapján kell elbírálni. A teljesítést, illetve a számla kifizethetőségét a megrendelő által megbízott műszaki ellenőr igazolja.

3.3. A Vállalkozó köteles a teljesítési határidő módosítását kezdeményezni, ha:

- többlet- és pótmunka merül fel,

- időjárási körülmények a munka teljesítését késleltetik.

3.4. A jelen szerződés teljesítését érintő bármilyen körülményt a szerződő felek haladéktalanul kötelesek egymás irányába jelezni, ennek elmulasztásából eredő jogkövetkezményekért a mulasztó fél felel. Ennek alapján, ha a vállalkozó a megállapított teljesítési véghatáridővel a fentiekben megjelölt okok miatt késedelembe esik, és a vállalkozó nem kezdeményezi a teljesítési határidő módosítását, késedelme esetén a jelen szerződés szerint megállapított kötbért köteles fizetni.

3.5. A vállalkozó a pótmunkát csak a jelen szerződés módosítása alapján jogosult elvégezni.

3.6. A vállalkozó többletmunka elvégzéséért díjazást nem számíthat fel.

3.7. A többlet- és a pótmunka körébe tartozó munkák tekintetében a vonatkozó jogszabályokban rögzített fogalom meghatározás az irányadó.

**4. A teljesítés helye**

4546 Anarcs belterület, 524.hrsz Petőfi utca, 456. hrsz József A. utca, 277/4. hrsz Iskola utca, 179. hrsz Park utca.

**5. Vállalkozói díj**

5.1. Felek megállapodnak abban, hogy jelen szerződés 1.1. pontjaiban rögzített munkák elvégzését a Vállalkozó **……………………….Ft +Áfa összegben** **átalányáron** vállalja.

5.2. Felek rögzítik, hogy a díjat a vállalkozó a feladat és a rendelkezésre álló műszaki tartalom teljes ismeretében határozta meg, és annak megállapítása során figyelemmel volt a 191/2009. (IX.15.) Korm. rendelet vonatkozó részeiben foglaltakra. A vállalkozó kijelenti, hogy vállalása a tárgyban meghatározott feladatokra teljeskörű, és tartalmaz minden olyan munkát, közvetett és közvetlen költséget, amely a tárgyban szereplő feladatok komplett megvalósításához szükséges. Ezen túlmenően a vállalkozó díjazásra, költségelszámolásra nem jogosult.

**6. Fizetési feltételek**

6.1. A vállalkozói díj tekintetében vállalkozó az esetlegesen igényelt előlegen túl, 1 db részszámla és 1 db végszámla kiállítására jogosult az alábbiak szerint: a részszámla 50 %-os készültségnél, a végszámla pedig a sikeres műszaki átadás-átvételi eljárás befejezése után, a teljesítés igazolását követően nyújtható be.

Vállalkozó köteles a számlákhoz csatolni a megrendelő által aláírt teljesítésigazolást.

6.2. A 2007. évi CXXVII. törvényben (Áfa-törvény) szabályozott adózás alkalmazását figyelembe véve kell kiállítani a számlát.

A hatályos jogszabályok előírásai szerint kiállított számlát Anarcs Község Önkormányzata részére kell küldeni (cím: 4546 Anarcs, Kossuth u. 30.) A jogszabályi előírásoknak megfelelő számla elkészítéséért a kibocsátó a felelős.

6.3. A szerződés finanszírozása a Magyarország 2016. évi központi költségvetéséről szóló 2015. évi C. törvény (a továbbiakban: költségvetési törvény) 3. melléklet II. 8. pontjában szabályozott adósságkonszolidációban nem részesült települési önkormányzatok fejlesztéseinek támogatása jogcím keretében történik a támogatási konstrukcióra vonatkozó szabályok szerint.

Az ajánlattétel, a szerződés és a kifizetések pénzneme forint.

A támogatás szempontjából elszámolható költség mértékéig a szerződéses ár 100 %-a hazai költségvetési támogatásból kerül finanszírozásra. A jóváhagyott és elszámolható költségeken felüli rész finanszírozása teljes egészében a Megrendelőt terheli.

6.4. A vállalkozó a Kbt. 135.§ (7) bek. alapján a szerződésben foglalt teljes nettó ellenszolgáltatás értékének 5 %-ának megfelelő összegű előleg kifizetését kérheti. Az előleg kifizetése – erre vonatkozó igény esetén – az építési beruházások közbeszerzésének részletes szabályairól szóló 322/2015. (X. 30.) Korm. rendelet 30. § (1) bekezdése szerint történik. Az előleg elszámolására a részszámlában kerül sor.

6.5. Az elvégzett munka ellenértékét a Kbt. 135. § (1)-(2) és (5) –(6) bek. illetve a Ptk. 6:130. § (1)-(2) bekezdése, vagy amennyiben a nyertes ajánlattevő a teljesítéshez alvállalkozót vesz igénybe, a Ptk. 6:130. § (1)-(3) bekezdésétől eltérően a 322/2015. (X. 30.) Korm. rendelet 32/A. §-ában foglaltak alapján- a *vállalkozó részéről a mindenkor hatályos jogszabályoknak megfelelően kiállított és benyújtott és a műszaki ellenőr által szakmailag leigazolt részszámla és végszámla ellenében* – a szerződésszerű teljesítést követően a Megrendelő harminc napon belül átutalja a vállalkozó ……………………………………………………………………. bankszámlájára. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.

6.6. A számlabenyújtás előfeltétele, hogy a vállalkozó a jelen szerződés tárgyát képező feladatát a jogszabályokban és a jelen szerződésben leírt módon teljesítse és ezen teljesítést a megrendelő erre felhatalmazott képviselője igazolja.

6.7. Vállalkozói hibás teljesítés esetén a megrendelőnek joga van a vállalkozói díj teljesítésre eső részét visszatartani, amennyiben felszólításra a hibák, hiányosságok kiküszöbölésére elfogadható határidőn belül nem kerül sor.

6.8. A megrendelő kijelenti, hogy a vállalkozói díj pénzügyi fedezete hazai központi költségvetési forrásként rendelkezésre fog állni.

6.9. A vállalkozó tudomásul veszi, hogy a megrendelő az adózás rendjéről törvény rendelkezései szerint jár el a kifizetések esetében.

**7. Jótállás és szavatosság**

7.1. A vállalkozó a jelen szerződés alapján kivitelezett munkákra **……hónap** jótállást vállal. A jótállási idő lejárta után a vállalkozót a Ptk. és a kötelező alkalmassági időről rendelkező jogszabály szerint szavatossági kötelezettség terheli. A jótállási és a szavatossági időtartam kezdetét a létesítmény sikeres műszaki átadás-átvételi dátumától kell számítani.

7.2. A vállalkozó köteles a szabványok által előírt ellenőrzéseket elvégezni, a megállapított hiányosságokat haladéktalanul megszüntetni és az építési naplóban rögzíteni. Az elkészített műbizonylatok az építési napló mellékleteként kezelendők, azokról folyamatos jegyzéket kell vezetni.

7.3. A vállalkozó a jelen szerződés alapján elvégzett munkákra, illetve a felhasznált anyagokra, berendezésekre a jogszabályi előírások szerinti kötelező alkalmassági időt -szavatosságot- vállalja.

7.4. A jótállás időtartama alatt a vállalkozó a megrendelő által jelzett hibás munkarészek kijavítását tizenöt napon belül köteles megkezdeni és a műszakilag indokolt időtartamon belül befejezni. Ellenkező esetben a megrendelő jogosult - a vállalkozó értesítése mellett - a vállalkozó költségére a munkát mással elvégeztetni.

7.5. A beépített anyagokra a szállító, illetve a gyártó minőségi bizonyítványa az irányadó.

7.6. A jótállási, illetve a szavatossági (garancia) idő kezdete a létesítmény átadás-átvételének lezárási időpontja.

**8. Szerződésszegés**

8.1. A szerződő felek a vállalkozónak felróható nem, vagy nem szerződésszerű teljesítése esetére a vállalkozó alábbi kötbérfizetési kötelezettségében állapodnak meg:

Késedelmi kötbér: a teljesítési határidő be nem tartása esetén a késedelem minden naptári napja után a nettó ajánlati ár 0,5 %-ának megfelelő mértékű késedelmi kötbér fizetendő, de összege maximum a teljes nettó vállalkozói díj 15 %-a. 30 nap késedelem esetén a teljesítés meghiúsultnak tekintendő. A késedelmi kötbér a késedelembe esés napján esedékessé válik.

Hibás teljesítési kötbér:  a nyertes ajánlattevő hibás teljesítés esetén a kijavításig eltelt időszak minden napja után a késedelmi kötbérnek megfelelő összegű kötbér megfizetésére köteles.

Meghiúsulási kötbér: a szerződés nem teljesítése, illetve a teljesítés meghiúsulása esetén teljes nettó vállalkozói díj 15 %-ának megfelelő összegű kötbér fizetendő.

8.2.A késedelmes, valamint a hibás teljesítés esetén a kötbér megfizetése a szerződésszerű teljesítés és a garanciális kötelezettség alól nem mentesít. A megrendelő kötbérigényét írásban, a jogalap és az összeg megjelölése mellett köteles a vállalkozóval közölni. A kötbért a megrendelő akkor is követelheti, ha kára nem merült fel. A megrendelő érvényesítheti a kötbért meghaladó kárát és a szerződésszegésből eredő egyéb jogait is. A szerződésszegéssel okozott kárának megtérítését az erre vonatkozó szabályok szerint akkor is követelheti a megrendelő, ha a kötbérigényét nem érvényesítette.

8.3.A vállalkozó mentesül a szerződésszegés következményei alól, ha bizonyítja, hogy kötelezettségeit vis maior miatt nem tudta teljesíteni. A megrendelőt az akadály beálltáról és megszüntetéséről haladéktalanul, utólag is igazolható módon értesíteni kell.

8.4.A megrendelő kötbérigény érvényesítésének jogosultsága esetén a kötbér mértékének megfelelő számlát bocsát ki a vállalkozó felé. A megrendelő jogosult a jelen szerződésben rögzített bármely kötbér mértékének megfelelő összeggel csökkentett díjat fizetni a vállalkozó felé (beszámítás).

**9. Felek képviselete**

9.1. Jelen szerződés módosítására az alább megnevezett képviselők jogosultak:

Megrendelő részéről: Kalinák József János polgármester

Vállalkozó részéről: ……………………………….

9.2. Megrendelő részéről és képviseletében eljáró műszaki ellenőr:

* Műszaki ellenőr: ……………………
* Azonosító sz.: ………….………..

 Megrendelő részéről és képviseletében eljáró felelős műszaki vezető:

* Felelős Műszaki vezető: ………………………..
* Azonosító sz.: ………………………..

9.3. A képviselők személyében bekövetkező változást a szerződő felek kötelesek egymás irányába haladéktalanul írásban jelezni. Ennek elmulasztásából eredő jogkövetkezményekért a mulasztó fél felel.

9.4. A jelen szerződés teljesítését érintő értesítést, közlést, nyilatkozatot csak a 9. fejezetben meghatározott azok megtételére jogosult személy tehet, amely értesítés, közlés, nyilatkozat csak írásban érvényes, és akkor tekinthető megtörténtnek, ha azt személyesen, ajánlott vagy tértivevényes postai küldeményként, telefax, vagy e-mail útján bizonyíthatóan kézbesítették, és a szerződő felek a jelen szerződésben megegyező címzéssel látták el.

9.5. A Szerződés kiegészítése, vagy módosítása csak írásban, a Felek közös megegyezése alapján kizárólag a Kbt. 141. § által meghatározott feltételek szerint lehetséges

**10. Alvállalkozó igénybevétele**

10.1. A Vállalkozó teljesítésében – a 10.2. pont szerinti kivétellel – köteles közreműködni az olyan alvállalkozó és szakember, amely a közbeszerzési eljárásban részt vett a Vállalkozó alkalmasságának igazolásában. A Vállalkozó köteles a Megrendelőnek a teljesítés során minden olyan – akár a korábban megjelölt alvállalkozó helyett igénybe venni kívánt – alvállalkozó bevonását bejelenteni, amelyet az ajánlatában nem nevezett meg és a bejelentéssel együtt nyilatkoznia kell arról is, hogy az általa igénybe venni kívánt alvállalkozó nem áll a kizáró okok hatálya alatt.

10.2. Az olyan alvállalkozó vagy szakember (a továbbiakban e pontban: alvállalkozó) helyett, aki vagy amely a közbeszerzési eljárásban részt vett a Vállalkozó alkalmasságának igazolásában, csak a Megrendelő hozzájárulásával és abban az esetben vehet részt a teljesítésben más alvállalkozó, ha a szerződéskötést követően – a szerződéskötéskor előre nem látható ok következtében – beállott lényeges körülmény, vagy az alvállalkozó bizonyítható hibás teljesítése miatt a szerződés vagy annak egy része nem lenne teljesíthető a megjelölt alvállalkozóval, és ha a Vállalkozó az új alvállalkozóval együtt is megfelel azoknak az alkalmassági követelményeknek, melyeknek a Vállalkozó a közbeszerzési eljárásban az adott alvállalkozóval együtt felelt meg.

10.3. Megbízott a jogosan igénybe vett alvállalkozóért úgy felel, mintha a szolgáltatást maga végezte volna, a jogosulatlanul igénybevett alvállalkozó tevékenységéért pedig kártérítési felelősséggel tartozik, alvállalkozó jogosulatlan igénybevétele esetén felelős minden olyan kárért is, amely anélkül nem következett volna be.

10.4. A Vállalkozó köteles a jelen szerződés rendelkezéseit az alvállalkozókkal kötött szerződésben is megfelelően érvényesíteni. Ezen rendelkezések és előírások alvállalkozók általi betartásáért a Vállalkozó a Megrendelővel szemben felelősséggel tartozik.

**11. Építési napló vezetése**

11.1. Vállalkozó a kivitelezési tevékenység végzéséről elektronikus építési naplót (továbbiakban: napló) köteles vezetni a vonatkozó jogszabályoknak megfelelően, amely kapcsán Megrendelő a [www.e.epites.hu/OENY](http://www.e.epites.hu/OENY) felhasználásával belép az OENY-be, és készenlétbe helyezi az e-építési naplót a szerepkör kiosztásával, és az e-főnapló megnyitásával. Szerződő felek a naplóbejegyzésre meghatalmazott személyeket kötelesek a naplóban feltüntetni a napló megnyitásakor. A naplóban megállapítások, megjegyzések, kifogások, stb. bejegyzésére kizárólag a naplóban megnevezett személyek jogosultak. A napló megnyitása utáni esetleges változásokat a naplóban rögzíteni kell.

11.2. A naplóban minden olyan feltétel és állapot kerüljön rögzítésre, mely a szerződés szerinti munkák megvalósításával kapcsolatos.

11.3. Vállalkozó a naplóban köteles a megvalósítás lényeges körülményeiről (kivitelezés során előre nem látható akadály, vagy feltételek fennállása) a Megrendelőt tájékoztatni és a szükséges intézkedések megtételére felhívni. Vállalkozó köteles a haladékot nem tűrő értesítést a naplóbejegyzésen túlmenően is azonnal – rövid úton (pl. telefaxon) – Megrendelővel közölni és ezt a naplóba bejegyezni.

11.4. A naplót a jelen szerződés szerinti munka teljes befejezését követően le kell zárni.

11.5. Az építési napló, valamint annak vezetésére vonatkozó részletszabályaira az építőipari kivitelezési tevékenységről szóló 191/2009. (IX. 15.) Korm. rendelet, valamint a vonatkozó hatályos jogszabályi előírások irányadóak, amelyek figyelmen kívül hagyásáért a vállalkozó felel.

**12. A munkaterületre és a munkavégzésre vonatkozó egyéb rendelkezések**

12.1. A vállalkozó az általa átvett munkaterületen vállalja a munka- és balesetvédelmi, biztonságtechnikai és tűzrendészeti szabályok, továbbá az építési engedély illetve a munkaterületre vonatkozó egyéb rendeletek, szabályok betartását, és az azokkal kapcsolatos további felelősséget is.

12.2. A vállalkozó biztosítja dolgozói részére a munkavégzéshez szükséges gépeket, felszerelést, eszközöket és szerszámokat.

12.3. A vállalkozó a vállalt feladatok teljesítése során csak érvényes munkavállalói engedéllyel, munkaszerződéssel rendelkező munkavállalókat foglalkoztathat.

12.4. A vállalkozó kötelessége és felelőssége annak biztosítása, hogy a munkaterületen csak olyan személyek tartózkodjanak, akik a vállalkozói nyilvántartásban szerepelnek, illetve erre jogosultsággal rendelkeznek, és az építési napló által igazoltan részt vesznek a napi munkában, annak ellenőrzésében és irányításában.

12.5. A munkaterületen végzett kivitelezési munkálatokat a felelős műszaki vezető irányítja. A felelős műszaki vezető feladatára, felelősségére az épített környezet alakításáról és védelméről szóló 1997. évi LXXVIII. törvényben illetve az építőipari kivitelezési tevékenységről szóló 191/2009 (IX. 15.) Korm. rendeletben foglalt előírások, illetve a vonatkozó egyéb jogszabályok előírásai megfelelően irányadóak.

12.6. A vállalkozó a munkavégzéshez esetlegesen szükséges ideiglenes építéshelyi berendezéseket saját költségére és felelősségére építi fel, és bontja le, és köteles elszállítani legkésőbb a műszaki átadás-átvétel lezárásáig.

12.7. A vállalkozó kijelenti, hogy a jelen szerződés teljesítése során kizárólag a hatályos előírások és szabványok szerinti minősítéssel rendelkező új állapotú anyagokat, szerkezeteket használ fel, amelyek alkalmasságát a vállalkozó szavatolja. A vállalkozó a tevékenysége során a környezeti szempontból legelőnyösebb eszközöket, termékeket, alapanyagokat alkalmazza, és köteles a vonatkozó környezetvédelmi előírásokat betartani.

12.8. A vállalkozó köteles a munkálatok végzése során a jogszabályi előírások szerint az adminisztrációs feladatokat ellátni, a szükséges nyilvántartásokat naprakészen vezetni.

12.9. A vállalkozó a tevékenység végzése közben szerzett sérülés vagy baleset miatt kártérítési igényt nem nyújthat be a megrendelő felé. A vállalkozó által a munkálatok teljesítése során okozott bármilyen sérülésért vagy károkért az anyagi és büntetőjogi felelősség a vállalkozót terheli. A vállalkozó a nem szerződésszerű munkavégzése miatt okozott károkért helytállni köteles.

12.10. A vállalkozó felel a munkaterület rendjéért, a balesetvédelmi előírások betartásáért, illetve a szükséges elkorlátozási feladatok elvégzéséért. A vállalkozó köteles a tevékenység végzésének helyigényét és hatásterületét minimalizálni, az ideiglenes (forgalom) korlátozásokat az indokolt mértékben és ideig alkalmazni.

A vállalkozó felel a munkaterületen a megfelelő figyelmeztető és egyéb jelzések, táblák elhelyezéséért, és a műszaki átadás- átvételig történő fenntartásáért. A munkavégzésre, a munkaterületre vonatkozó jelzéseket, táblákat a vállalkozó a munkaterület átadás- átvételétől a műszaki átadás átvételig terjedő időtartamra saját költségen helyezi el és szállítja el.

.

12.11. A vállalkozó a jelen szerződés teljesítése során esetlegesen bekövetkező káreseményt haladéktalanul köteles a megrendelő, illetve szükség szerint a hatóságok felé bejelenteni. A vállalkozó köteles kárenyhítési kötelezettségének eleget tenni, és az okozott kárt haladéktalanul, saját költségen helyreállítani, függetlenül attól hogy a káresemény bekövetkezéséért a vállalkozó, vagy a jelen szerződés teljesítésébe bevont személy felel.

12.12. A tervtől eltérő műszaki megoldást a vállalkozó csak a megrendelő képviselőjének előzetes és kifejezett írásbeli jóváhagyásával alkalmazhat.

12.13. A vállalkozó kötelessége biztosítani a munkaterület, a felhasználandó építési anyagok, illetve az összes eszköze és vagyontárgya megőrzését, az azokban bekövetkező hiány vagy kár veszélyét a vállalkozó viseli.

12.14. A vállalkozó kötelessége a munkavégzés területét folyamatosan tisztán tartani, a munkákból adódó minden felesleges anyagot és hulladékot a kijelölt, elkülönített helyen, konténerben tárolni, és folyamatosan elszállítani. A vállalkozó a veszélyes, illetve a veszélyesnek nem minősülő hulladékok (továbbiakban együtt: hulladék) elszállításáról, elhelyezéséről a hatályos jogszabályok szerint köteles gondoskodni. A vállalkozó köteles az építési naplóban folyamatosan vezetni a munkaterületen keletkezett hulladék mennyiségét és fajtáját.

12.15. A vállalkozó a környezet és természetvédelemre vonatkozó - műszaki leírásban foglalt - előírásokat köteles betartani, a környezetszennyezés lehetőségét kizárni. A munka befejezése után az építési területen környezetidegen anyag nem maradhat.

12.16. Amennyiben harmadik személy a megrendelővel szemben a vállalkozónak felróható tevékenységével vagy mulasztásával összefüggésben igényérvesítéssel lép fel, úgy a vállalkozó köteles a megrendelőt a kártérítés alól haladéktalanul mentesíteni, és tevékenységéért, illetve mulasztásáért feltétlen és korlátlan felelősséget vállalni.

Amennyiben a megrendelővel bármilyen jogsérelem miatt eljárás indul, a vállalkozó a vonatkozó eljárási szabályok szerint az indított eljárásban félként részt vesz, továbbá a neki felróható tevékenység vagy mulasztás miatt a megrendelőnél vagy harmadik személynél keletkező károkért, jogkövetkezményekért köteles felelősséget vállalni.

12.17. A vállalkozó köteles a megrendelő, valamint a Támogató Szervezet, továbbá más, jogosultsággal rendelkező személy vagy szerv részére biztosítani, hogy bármely időpontban, előzetes értesítés nélkül is, az ellenőrzési jogát gyakorolhassa, megtekinthessék és megvizsgálhassák a munkavégzés helyszínét, a munkavégzés folyamatát, az anyagok minőségét.

**13. Műszaki átadás-átvétel**

13.1. A vállalkozó köteles a tárgyi munkálatokat határidőben, jogszabályi előírások szerinti minőségben, a jelen szerződésben, illetve a vonatkozó jogszabályoknak és kötelezően alkalmazandó előírásoknak megfelelően a rendeltetésszerű használatot, üzembe helyezést biztosító minőségben, hiba- és hiánymentesen elvégezni.

13.2. A vállalkozó köteles haladéktalanul írásban értesíteni a megrendelőt a jelen szerződés teljesítéséről.

13.3. A vállalkozó a rendeltetésszerű és biztonságos használatra alkalmassá váláskor (a tevékenység befejezésekor) a munkaterületet műszaki átadás- átvételi eljárás keretében átadja a megrendelőnek. A műszaki átadás- átvételi eljárás lefolytatására a 191/2009. (IX. 15.) Korm. rendeletben foglalt előírások, illetve a vonatkozó egyéb jogszabályok előírásai megfelelően irányadóak.

13.4. A vállalkozó a műszaki átadás-átvételi eljárás időpontjáról a megrendelőt legalább 15 nappal korábban köteles értesíteni készre jelentéssel. A megrendelő az érdekelt szervek egybehívásával az átadás-átvételi eljárást lefolytatja, arról jegyzőkönyvet vesz fel.

13.5. A Vállalkozó a műszaki átadás-átvételi eljárás időpontjában köteles Megrendelő részére átadni a terv és a kivitelezési állapot közötti eltéréseket tartalmazó megvalósulási tervdokumentációt, valamint mindazon nyilatkozatokat, és iratokat, mely a szerződésszerű teljesítés elbírálásához és a létesítmény forgalomba helyezésének engedélyezéséhez szükségesek.

13.6. A megrendelő jogosult az elkészült munka átvételét megtagadni, ha a beruházás a rendeltetésszerű és biztonságos használatra nem alkalmas. Az átvétel megtagadásával a műszaki átadás- átvételi eljárást meghiúsultnak kell tekinteni, és a vállalkozó a megrendelő által jelzett hibát, hiányosságot köteles haladéktalanul, külön díjazás vagy költségtérítés nélkül rendeltetésszerű és biztonságos használatra való alkalmasságot biztosító módon kijavítani, megszüntetni. A munkák elvégzését követően a műszaki átadás- átvételi eljárást ismételten le kell folytatni. A szerződésszegésből eredő jogkövetkezményekért a vállalkozó felel.

13.7. A szerződő felek a Ptk. vonatkozó előírásai alapján a műszaki átadás-átvételi eljárástól számított 1 év elteltével utó-felülvizsgálati eljárást tartanak. Az utó-felülvizsgálati eljárást a megrendelő készíti elő és meghívja arra a vállalkozót. A meghívót az eljárás megkezdésének napját megelőzően 15 nappal kell megküldeni, mellékelve ahhoz a megrendelő által összeállított hibajegyzéket is. A megrendelő az eljárásról a meghívottak jelenlétében jegyzőkönyvet vesz fel. A megrendelő által jelzett, a jótállás- szavatosság körébe tartozó hibákat, hiányosságokat a vállalkozó külön díjazás vagy költségtérítés nélkül köteles haladéktalanul kijavítani, megszüntetni, és ennek tényét a megrendelő felé jelezni. Amennyiben a vállalkozó kötelezettségeinek határidőben nem tesz eleget, a megrendelő jogosult a vállalkozó költségére harmadik személlyel elvégeztetni a munkálatokat.

**14. Záró rendelkezések**

14.1. A vállalkozó kijelenti, hogy a jelen szerződésben foglalt munkára felelősségbiztosítási szerződéssel rendelkezik. A felelősségbiztosítási kötvény a szerződés 3. számú mellékletét képezi. A vállalkozó kötelezettséget vállal arra, hogy felelősségbiztosítását a jótállási időszak végéig fenntartja. A felelősségbiztosítás kiterjed a vállalkozó vagy a jelen szerződés teljesítésében részt vevő személy tevékenységéből, mulasztásából, hibás teljesítéséből eredő, személyben vagy dologban bekövetkező károkra, az ezekkel összefüggésben keletkező vagyoni- nem vagyoni károkra, illetőleg a harmadik személynek okozott károkra.

14.2. A vállalkozó nem fizet, illetve számol el a szerződés teljesítésével összefüggésben olyan költségeket, melyek a Kbt. 62. § (1) bekezdés k) pont ka)-kb) szerinti feltételeknek nem megfelelő társaság tekintetében merülnek fel, és melyek a vállalkozó adóköteles jövedelmének csökkentésére alkalmasak (Kbt. 136.§ (1) bekezdés a) pontja).

A vállalkozó a szerződés teljesítésének teljes időtartama alatt tulajdonosi szerkezetét a megrendelő számára köteles megismerhetővé tenni és a Kbt. 143.§ (3) bekezdés szerinti ügyletekről köteles a megrendelőt haladéktalanul értesíti. (Kbt. 136.§ (1) bekezdés b) pontja.)

14.3. A szerződő felek haladéktalanul írásban értesítik egymást, amennyiben szervezeti átalakulás, megszűnés, felszámolás, vagy a jogi helyzetben bármilyen változás bekövetkezése várható.

14.4. A szerződés megszűnése:

1. A jelen szerződés a benne foglaltak szerződésszerű teljesítése esetén külön jogcselekmény nélkül megszűnik.
2. A jelen szerződés azonnali hatályú, írásbeli, indokolással ellátott egyoldalú nyilatkozattal történő felmondására mindkét szerződő fél jogosult a másik fél kötelezettségeinek felróható, nem szerződésszerű, vagy nem teljesítése esetén.
3. Ha a jelen szerződésben vállalt teljesítési határidő lejárta előtt nyilvánvalóvá válik, hogy a Vállalkozó a munkálatokat csak olyan számottevő késéssel tudja teljesíteni, ami már a Megrendelőnek nem áll érdekében, a Megrendelő a szerződést azonnali hatállyal felmondhatja, a Megrendelő a szerződésszegésre vonatkozó szabályok szerint kártérítést követelhet.
4. A megrendelő jogosult és egyben köteles a szerződést felmondani a Kbt. 143. § szerinti esetekben.
5. Ha a jelen szerződés azonnali hatályú felmondása alapos ok nélkül történt, az ezzel a másik szerződő félnek okozott kárt meg kell téríteni.
6. A szerződő felek rögzítik, hogy a jelen szerződés bármely fél részéről történő felmondása, illetőleg a szerződés megszűnése a szerződésszegéshez fűződő egyéb szankciók vagy jogosultságok gyakorlását nem zárja ki, illetve nem korlátozza.

14.5. A jelen szerződést a szerződő felek kizárólag írásban, különös tekintettel a közbeszerzési eljárásokra vonatkozó rendelkezések figyelembevételével, módosíthatják.

14.6. A szerződő felek kötelezik magukat, hogy a jelen szerződésben meghatározott feladataik teljesítése, ellátása során a tudomásukra jutott információt, adatot, dokumentumot, megoldást időbeli korlátozás nélkül bizalmasan, üzleti titokként kezelik, és azokat kizárólag a jelen szerződés teljesítése körében használhatják fel. A szerződő felek ezen kötelezettségének megszegése esetén teljes kártérítési felelősséggel tartoznak. A szerződő felek jelen pont szerinti kötelezettségéről kötelesek alkalmazottaikat, alvállalkozójukat, megbízottjaikat is tájékoztatni.

14.7. A jelen szerződés teljesítését érintő értesítést, közlést, nyilatkozatot csak a jelen szerződésben meghatározott azok megtételére jogosult személy tehet, amely értesítés, közlés, nyilatkozat csak írásban érvényes, és akkor tekinthető megtörténtnek, ha azt személyesen, ajánlott vagy tértivevényes postai küldeményként, telefax, vagy e-mail útján bizonyíthatóan kézbesítették, és a szerződő felek a jelen szerződésben megegyező címzéssel látták el.

14.8. A szerződő feleknek mindent meg kell tennie azért, hogy a jelen szerződéssel kapcsolatos bármely nézeteltérést vagy jogvitát békés tárgyalások útján, közvetlenül rendezzenek. Amennyiben ez a jogvita felmerülésétől számított 30 napon nem lehetséges, a szerződő felek kikötik a jelen jogügyletből eredő vitás kérdéseik rendezésére értékhatártól függően a Nyíregyházi Járásbíróság, illetve a Nyíregyházi Törvényszék kizárólagos illetékességét.

14.9. A jelen szerződésben, illetve annak mellékleteiben nem szabályozott kérdésekben a Polgári Törvénykönyvről szóló 2013.évi V. törvény *(Ptk.)*, a közbeszerzésekről szóló 2011. évi CVIII. törvény *(Kbt.)*, valamint a mindenkor hatályos jogszabályok az irányadók.

14.10. Jelen szerződés az aláírás napján lép hatályba.

A jelen szerződés elválaszthatatlan részét képezik az alábbi mellékletek:

* 1. számú melléklet: ajánlattételi felhívás, és dokumentáció
* 2. számú melléklet: a vállalkozó által benyújtott ajánlat
* 3. számú melléklet: felelősségbiztosítási kötvény

A szerződő felek a jelen négy példányban készült szerződést, melyből egy példány a vállalkozót, három példány a megrendelőt illeti meg, együttesen elolvasták, értelmezték, és mint akaratukkal mindenben megegyezőt az aláírásra jogosult képviselőik jóváhagyólag írják alá.

Kelt: ……………..

……………………………………… ……………………………………………

 Megrendelő Vállalkozó